מלכים ב' פרק י"ב פסוק י"ח

חזאל מלך ארם נלחם על העיר גת ולכד אותה והתכוון לעלות לירושלים וללכוד אותה גם כן. יהואש שהיה **מלך יהודה** לקח את אוצרות הקדשים ושלח לחזאל מלך ארם כדי שלא יבוא להילחם עליו. מלבי"ם: רואים פה מה החטא גורם שגם שהיה ליהואש זכות במה שהשתדל להרבות את קדשי בית המקדש עדיין עבירה מכבה מצווה והיה צריך לבזבז את כל האוצרות שלו ושל אבותיו כדי לתת שוחד למלך ארם.

"ויתר דבר יואש" (כ') הנביא זכריה הוכיח אותם על כך ואז המלך יהואש אמר להרוג אותו והרגו אותו בחצר בית המקדש. ובדיוק שנה אחר כך כעונש על הריגת זכריה עלו חיל ארם והשחיתו את שריו ורבים מהעם ואת יואש עשו שפטים ועזבו אותו כשהוא חולה בתחלואים רבים ואז כשהיה חולה במיטתו בגלל חיל ארם עבדיו מרדו בו "קשרו קשר" והרגו אותו. וכל זה היה בגלל העוון שהרג את זכריה והיה דמו תוסס. הוא נקבר בעיר דוד ששם שוכבים אבותיו אבל לא עם כל המלכים ששם קברו רק צדיקים.

אמציה מולך תחת יהואש.

**פרק י"ג פסוק א'** מלך יהואחז בן יהוא על ישראל בשומרון 17 שנה. ( בשנת 23 ליואש מלך יהודה ) עשה הרע בעיני ה' והלך אחרי חטאת ירבעם בן נבט והיה רשע בן רשע. אז ה' גזר גזירה לתיתם ביד חזאל מלך ארם והדד בו. " ויחל" יהואחז התפלל אל ה' שיקל את הגזירה ששמעו עליה מהנביאים וה' שמע ונתן להם מושיע. אך עם ישראל עדיין עבדו לעבודה זרה. יהואחז נפטר ובנו יואש מלך תחתיו.

בשנת 37 ליואש מלך יהודה מלך יואש בן יהואחז על ישראל בשומרון . יואש מלך 16 שנה וגם הוא חטא כמו ירבעם בן נבט. יואש נפטר ונקבר בשומרון עם מלכי ישראל וירבעם ישב על כיסאו.

שאלות:

1. מהיכן היה ליהואש מלך יהודה שוחד להביא לחזאל מלך ארם?
2. מה קרה לנביא זכריה ומדוע?
3. מה היה העונש על הריגת הנביא זכריה?
4. מי הצליח לבטל את הגזירה שה' יתן את ישראל ביד ארם וכיצד עשה זאת?